CELEX: 32014R1277
Language: bg
Date: 2014-12-01 00:00:00
Title: Регламент за изпълнение (ЕС) № 1277/2014 на Комисията от 1 декември 2014 година за изменение на Регламент (ЕС) № 37/2010 по отношение на субстанцията „ласалоцид“  Текст от значение за ЕИП

2.12.2014   
            
            
               BG
            
            
               Официален вестник на Европейския съюз
            
            
               L 346/23
            
         РЕГЛАМЕНТ ЗА ИЗПЪЛНЕНИЕ (ЕС) № 1277/2014 НА КОМИСИЯТА
   от 1 декември 2014 година
   за изменение на Регламент (ЕС) № 37/2010 по отношение на субстанцията „ласалоцид“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:
   
               (1)
            
            
               Максимално допустимите стойности на остатъчните количества (наричани по-долу „МДСОК“) за фармакологичноактивните субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, се установяват по реда на Регламент (ЕО) № 470/2009.
            
         
               (2)
            
            
               Фармакологичноактивните субстанции и тяхната класификация по отношение на МДСОК в храни от животински произход са посочени в приложението към Регламент (ЕС) № 37/2010 на Комисията (2).
            
         
               (3)
            
            
               Ласалоцидът понастоящем е включен в таблица 1 от приложението към Регламент (ЕС) № 37/2010 като субстанция, разрешена за птици — приложима за мускули, кожа и мазнина, черен дроб, бъбреци и яйца, и за говеда — приложима за мускули, мазнина, черен дроб и бъбреци, с изключение на животни, от които се добива мляко, предназначено за консумация от човека.
            
         
               (4)
            
            
               В Европейската агенция по лекарствата бе подадено заявление за изменение на съществуващото вписване за ласалоцид.
            
         
               (5)
            
            
               Допълнителни данни относно ласалоцид бяха представени и оценени от Комитета по лекарствените продукти за ветеринарна употреба. В резултат на това Комитетът препоръча допустимите понастоящем дневни дози за ласалоцид, както и съществуващите МДСОК за ласалоцид при птиците да бъдат изменени.
            
         
               (6)
            
            
               В съответствие с член 5 от Регламент (ЕО) № 470/2009 Европейската агенция по лекарствата разглежда възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия животински вид, или МДСОК, установени за фармакологичноактивна субстанция при един или повече видове, да бъдат използвани за други животински видове.
            
         
               (7)
            
            
               Комитетът по лекарствените продукти за ветеринарна употреба заключи, че за тази субстанция екстраполацията за други животински видове, отглеждани за производство на храни, не може да бъде подкрепена.
            
         
               (8)
            
            
               Поради това вписването за ласалоцид в таблица 1 от приложението към Регламент (ЕС) № 37/2010 следва да бъде съответно изменено.
            
         
               (9)
            
            
               Целесъобразно е да се предвиди разумен срок, в който заинтересованите страни да предприемат евентуално необходимите мерки, за да се съобразят с новоустановените МДСОК.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя съгласно приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 20 февруари 2015 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 декември 2014 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 152, 16.6.2009 г., стр. 11.
   
      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).
   
      ПРИЛОЖЕНИЕ
      В таблица 1 от приложението към Регламент (ЕС) № 37/2010 вписването за субстанцията „лазалоцид“ се замества със следното:
      
         
                     Фармакологичноактивна субстанция
                  
                  
                     Маркерно остатъчно вещество
                  
                  
                     Животински видове
                  
                  
                     МДСОК
                  
                  
                     Прицелни тъкани
                  
                  
                     Други разпоредби (в съответствие с член 14, параграф 7 от Регламент (ЕО) № 470/2009)
                  
                  
                     Терапевтична Класификация
                  
               
                     „Ласалоцид
                  
                  
                     Ласалоцид А
                  
                  
                     Птици
                  
                  
                     60 μg/kg
                     300 μg/kg
                     150 μg/kg
                     300 μg/kg
                     150 μg/kg
                  
                  
                     Мускул
                     Черен дроб
                     Бъбрек
                     Кожа и мазнина в естествени пропорции
                     Яйца
                  
                  
                     НЯМА ВПИСВАНЕ
                  
                  
                     Антиинфекциозни средства/антибиотици“
                  
               
                     Говеда
                  
                  
                     10 μg/kg
                     20 μg/kg
                     100 μg/kg
                     20 μg/kg
                  
                  
                     Мускул
                     Мазнина
                     Черен дроб
                     Бъбрек
                  
                  
                     Да не се прилага при животни, от които се добива мляко, предназначено за консумация от човека.